**INVENTARIEREA FUNCȚIILOR SENSIBILE**

**Definiţii**

1. *Compartiment* - direcţie generală / direcţie / serviciu / birou / compartiment cu coordonator, prevăzute în organigrama MAP;
2. *Control intern managerial* - ansamblul formelor de control exercitate la nivelul entităţii publice, inclusiv auditul intern, stabilite de conducere în concordanţă cu obiectivele acesteia şi cu reglementările legale, în vederea asigurării administrării fondurilor în mod economic, eficient şi eficace; acesta include, de asemenea, structurile organizatorice, metodele şi procedurile;
3. *Funcție sensibilă* - este considerată acea funcţie în care există posibilitatea de a produce daune securității MAP și/sau securității naționale și care prezintă riscuri semnificative în raport cu atingerea obiectivelor MAP;
4. *Comisia de monitorizare* – structură cu atribuții în vederea monitorizării, coordonării și îndrumării metodologice pentru implementarea și dezvoltarea sistemului de control intern managerial, în cadrul MAP;
5. *Măsuri de diminuare a riscurilor* – în vederea evitării rotației personalului stabilit pentru anumite funcții sensibile, în măsura posibilitaților, se identifică riscurile care vulnerabilizează aceste funcții, în mod special, la coruptie și se stabilesc măsuri specifice care au ca drept scop eliminarea și/sau diminuarea riscurilor identificate;
6. *Rotația personalului* - politica entității publice, potrivit căreia angajații cu funcţii sensibile, schimbă funcţiile după o perioadă prestabilită, de regulă minim 5 ani, cu un efect minim asupra activității entității, conform prevederilor *Standardului 2 – Atribuții, funcții, sarcini*, din OSGG nr. 400/2015;
7. *Inventarul funcţiilor sensibile* - identificarea acelor funcţii care prezintă riscuri semnificative în raport cu obiectivele;
8. *Factorii de risc* - accesul la resursele materiale, financiare şi informaţionale, fără deţinerea unui document de autorizare; activităţi ce se exercită în condiţii de monopol, drepturi exclusive sau speciale; modul de delegare a competenţelor; evaluarea şi consilierea care pot implica consecinţe grave; achiziţia publică de bunuri/servicii/lucrări, prin eludarea reglementărilor legale în materie; neexecutarea sau executarea necorespunzătoare a sarcinilor de muncă atribuite, conform fișei postului; lucrul în relație directă cu cetățenii, politicienii sau terțe persoane juridice; funcţiile cu competenţă decizională exclusivă.

 **Generalități și principii**

1. Funcțiile sensibile și cele considerate ca fiind expuse în mod special la corupție, sunt asociate tuturor activităților privind gestionarea resurselor umane, financiare și informaționale.
2. Funcțiile sensibile din cadrul tuturor compartimentelor MAP, trebuie clar definite, înregistrate și actualizate. Pentru fiecare funcție sensibilă identificată se va realiza o analiză de risc ce impune: identificarea riscurilor asociate funcției sensibile, probabilitatea, impactul, nivelul de risc inerent, aprecierea nivelului de sensibilitate a funcției și măsurile de diminuare a riscului pentru funcția respectivă;
3. Fiecare conducător de compartiment din cadrul MAP, are responsabilitatea de a identifica funcțiile considerate sensibile, respectiv acele funcții care prezintă un risc semnificativ pentru realizarea obiectivelor specifice compartimentului și aduc atingere obiectivelor generale MAP;
4. La stabilirea funcțiilor sensibile se au în vedere atribuțiile funcționale ale personalului, care implică de regulă unul sau mai mulți *factori de risc*, precum:
* accesul la informații confidențiale;
* accesul la resursele materiale, financiare şi informaţionale, fără deţinerea unui document de autorizare;
* activităţi ce se exercită în condiţii de monopol, drepturi exclusive sau speciale;
* modul de delegare a competenţelor;
* evaluarea şi consilierea, care pot implica consecinţe grave;
* achiziţia publică de bunuri/servicii/lucrări, prin eludarea reglementărilor legale în materie;
* neexecutarea sau executarea necorespunzătoare a sarcinilor de muncă atribuite, conform fișei postului;
* lucrul în relație directă cu cetățenii, politicienii sau terțe persoane juridice;
* funcţiile cu competenţă decizională exclusivă.
1. În situaţia în care, conducătorii compartimentelor nu identifică sau hotărăsc să nu declare unele funcţii sensibile, atunci, în mod obligatoriu, vor implementa activităţi de control suplimentare aferente riscului în Registrul de riscuri pe compartiment, astfel încât în procesul de administrare a riscurilor, efectele asupra activităţilor desfăşurate în cadrul compartimentelor să fie minime.
2. În situația, menționată la pct.5 conducătorul compartimentului întocmește o *Notă justificativă*, aprobată de către conducerea MAP, pe care o transmite Comisiei de monitorizare.
3. Criteriile care conduc la situatia de la pct.5 sunt acelea în care factorii de risc mentionați anteriori: a) să nu producă daune securității MAP; b) să nu producă daune securității naționale; c) să nu aducă atingere la realizarea obiectivelor generale ale MAP.
4. Pentru persoanele care au acces la informații clasificate, trebuie să existe un registru de evidență al autorizațiilor acordate personalului, sub semnătura; fiecare autorizaţie se reverifică ori de câte ori este necesar, astfel încât să se garanteze că este conformă standardelor aplicabile funcţiei respective.
5. Pentru consilierea etică, monitorizarea respectării normelor de conduită și verificarea inventarierii funcțiilor sensibile, DCRU desemnează o persoană funcționar public, de regulă din cadrul compartimentului de resurse umane, numit pe scurt *consilier de etică*.

**Inventarierea funcțiilor sensibile**, prin întocmirea *Listei funcțiilor sensibile*, implică următoarele activităţi:

1. Emiterea deciziei, de către președintele Comisiei de monitorizare, de inventariere anuală a funcțiilor sensibile la nivelul tuturor compartimentelor MAP;
2. Obligativitatea ca fiecare compartiment din cadrul MAP să procedeze la inventarierea anuală a funcțiilor sensibile și transmiterea situațiilor la Comisia de monitorizare;
3. Elaborarea *Listei funcțiilor sensibile* la nivelul fiecărui compartiment, pe baza funcțiilor sensibile identificate la nivelul acestuia, de către conducătorii compartimentelor, conform modelului. Pentru fiecare funcție sensibilă identificată se vor menționa riscurile asociate acesteia și nivelul de sensibilitate al funcției (minor, moderat sau major), conform precizărilor *Notei* din macheta;
4. Compartimentele vor transmite secretarului CM *Lista funcțiilor sensibile*, semnate de conducătorul compartimentului.

**Aprob,**

 **Avizat,**

**LISTA FUNCȚIILOR SENSIBILE LA NIVELUL ..........**

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. crt. | Denumirea funcției sensibile | Numele și prenumele persoanei care deține funcția sensibilă | Riscuri asociate funcțiilor sensibile | Probabilitate | Impact | Nivel risc inerent(col 4x5) | Nivelul de sensibilitate al funcției |
| ***0*** | ***1*** | ***2*** | ***3*** | ***4*** | ***5*** | ***6*** | ***7*** |
|  |  |  |  |  |  |  |  |

Data: .....................

**Elaborat, Verificat,**

**NOTĂ**

**1.** Riscurile asociate funcțiilor (coloana nr. 3), probabilitatea de apariţie a riscurilor (coloana nr. 4), impactul prognozat al riscului (coloana nr. 5) şi nivelul de risc inerent (coloana nr. 6) se stabilesc în mod similar modului de elaborare a *Registrului riscurilor*. Pentru probabilitate şi impact se va acorda punctaj de la 1 (minim) la 3 (maxim). Calculul col. nr. 6 se face prin înmulţirea punctajului acordat în coloanele nr. 4 şi 5.

**2.** Pentru stabilirea aprecierii *Nivelului de sensibilitate al funcţiei* (coloana nr.7), pe nivelul *major* (6-9), *moderat* (3-4) şi *minor* (1-2), un rol deosebit de important îl are, pe lângă nivelul de risc inerent pentru fiecare risc, analiza calitativă a zonelor de risc în care pot fi identificate funcţiile sensibile precum şi aprecierea managerială. Coloana nr.7 privind aprecierea *Nivelului de sensibilitate al funcţiei* se completează în urma analizei şi aprecierii realizate de către fiecare conducător de compartiment.

**3.** Lista funcțiilor sensibile se elaborează la nivelul compartimentului, semnată numai de către conducătorul compartimentului și se transmite către Comisia de monitorizare în vederea elaborării Lista funcțiilor sensibile la nivelul entității.

**Probabilitatea** ca riscul să se materializeze

1 - probabilitate foarte scăzută

2 – probabilitate scăzută

3 – probabilitate medie

4 – probabilitate mare

5 – probabilitate foarte mare

Probabilitatea se calculează pe baza datelor existente (cazuistică) sau pe baza analizei circumstanţelor.

**Impactul riscului** dacă s-ar materializa

1 – impact foarte scazut

2 – impact scăzut

3 – impact mediu

4 – impact ridicat

5 – impact foarte ridicat

**Expunerea la risc** prin combinarea celor doi indicatori numerici (probabilitatea şi impactul) pe o scală bidemensională. Expunerea sau nivelul de risc inerent se calculează înmulțind impactul cu probabilitatea.

 **Risc rezidual** - Expunerea cauzată de un anumit risc după ce au fost luate măsuri de atenuare a lui.

 (este acel risc care ramane dupa ce au fost luate măsuri de control asupra riscului)